غلام کمال الدین شاہ



پیدائش 
    آپ۱۹۱۱ میں خواجہ آباد شریف ضلع میانوالی حضرت خواجہ غلام فرید شاہ کے گھر میں پیدا ہوئے ،ابھی آپ کی عمر دس سال تھی کہ والدماجد کا سایہ سر اٹھ گیا اور اپنے عم محترم حضرت خواجہ غلام نصیر الدین شاہ کاظمی رحمۃ اللہ علیہ کےزیرتربیت رہے ۔

حصول تعلیم 
بقول حضرت سید محمدجلال الدین شاہ کاظمی آپ نے  درس نظامی کی تعلیم سلطان خیل اور بنون کے مشہور عالم دین مولانا غلام نبی اور دارالعلوم آسانہ عالیہ سیال شریف میں حاصل کی ۔موقوف علیہ کی تکمیل کے بعد گھریلو ذمہ داریوں کے باعث مزید تعلیم حاصل نہ کر سکے اور گھر پر رہ کر حدیث پاک ،تفسیر کا گہرا مطالعہ کیا ۔

آپ کے اساتزہ کرام کے نام درج ذیل ہیں ۔

  ۱  ۔ مولانا عبدالستار شاہ 

۲ ۔مولانا غلام نبی ،ساکن بنوں 

۳ ۔مولانا محمد یعقوب ساکن سلطان خیل  (میانوالی )

بیعت 
 آپ کی بیعت مجاہد اعظم  ضیاءالعارفین غوث زمان حضرت خواجہ الحاج محمد ضیاءالدین سیالوی نوراللہ مرقدہ سے تھی ۔

خلافت 
غوث زماں حضرت خواجہ سید غلام نیر الدین شاہ کاظمی کے وصال یکم رجب المرجب ۱۳۷۴ء کے بعد حضور شیخ الاسلام سیالوی قدس سرہ نے آپ کو خرقہ خلافت اور اجازت بیعت سے نوازا ۔آپ نے فراغت علم کے بعد اپنے محس ومربی عم مکرم کی خدمت میں رہ کرروحانی تربیت حاصل کی اور خانقاہ معلیٰ کے انتظامی معاملات میں خصوصی دلچسپی لے کر اس اضافہ کا باعث بنے ۔

وصال شریف   
بدالکاملین سراج السالکین پیکر حلم وحیا، متبع جودوسخا قطب دوراں حضرت خواجہ سید غلام کمال الدین شاہ کاظمی رحمۃاللہ تعالی  علیہ نے ۱۶ ربیع الاول شریف ۱۴۱۴ھ مطابق ۳ ستمبر ۱۹۹۳ءبروز آدینہ وصال فرمایا ۔

تد فین 
بعدازاں جنازہ روضہ مبارک کی طرف لایا گیا ۔ آپ کے جسد اطہر کو صندوق میں رکھ کر قبر میں اتار دیا گیا ۔ حضرت سید محمد جمال الدین شاہ کاظمی ، حضرت صاحبزادہ سید غلام نصیرالدین شاہ کاظمی ، حضرت صاحبزادہ سید محمد معظم الدین شاہ کاظمی اور حضرت صاحبزادہ سید محمد فرید الحسن شاہ کاظمی مزرامیں موجود تھے ۔ حضرت صاحبزادہ سید محمد جمال الدین شاہ کاظمی نے آپ کا رخ انور قبلہ کی طرف متوجہ کرنے کا اردہ فرمایا تو رخ اقدس ازخود قبلہ رد ہوگیا ۔ اس وقت آپ کے لبوں پر تبسم نمودار ہوا ۔ یہ مرحلہ گیارہ بجے طے ہوا اور آپ جنت کے باغوں میں پہنچ گئے ۔  

یا ایتھا النفس المطمئنۃ ارجی الی ربک رضیۃ مرضیہ فاد خلی فی عبادی واد خلی جنتی،

جانشین 
غوث دوراں حضرت خواجہ سید غلام کمال الدین شاہ کاظمی رحمۃ اللہ علیہنے اپنی حیات ظاہری میں ہی اپنے فرزند کلاں حضرت صاحبزدہ سید محمد جمال الدین شاہ کاظمی کو خلافت واجازت سے نواز کر اپنا جانشین نامزد فرمادیا تھا ۔ حضور شیخ الاسلام سیالوی قدس سرہ العزیز نے ۵ شبعان المعظم ۱۳۸۵ھ کو خرقہ خلافت سے سر فراز کر کے جا نشینی کی تصدیق فرمادی تھی ۔آج  کل حضرت غوث زماں خواجہ آبادی رحمۃاللہ تعالیٰ علیہ کے پوتے حضرت صاحبزادہ حافظ سید محمد فاروق انور شاہ کاظمی سلمہ ربہ ، مسند نشین ہیں ۔

اولادامجاد  
آپ کے تین فرزند ہیں ۔یہ تنیوں بھا ئی  حضرت خواجہ سید غلام نصیر الدین شاہ کاظمی رحمۃ اللہ تعالیٰ علیہ کے نواسے ہیں ۔

۱   ۔حضرت خواجہ صاحبز داہ سید محمد جمال الدین شاہ کاظمی

۲   ۔حضرت خواجہ صاحبز داہ سید محمد معظم الدین شاہ کاظمی

۳   ۔حضرت خواجہ صاحبز داہ غلام نصیر الدین شاہ کاظمی